


З  А П  И  С  Н  И  К


Од педесет и трета редовна седница на Советот на општина Чешиново-Облешево, одржана на ден 25.06.2025 година , во просториите на општината – Сала на Совет.

Седницата започна во 09.00 часот.
Седницата се снима и се пренесува на официјален YouTube канал на општина Чешиново-Облешево. 

  Присутнии: Орце Митров – Претседател на Советот , Славе Донев, Боби Ѓоргиев, Филип Јосев, Сане Стојанов, Иван Андонов, Стојан Агелов,  Слаџана Ангелова, Саше Донев.
Отсутни:  Анита Колева, Франческо Наков.
Присутни и : Градоначалник на општина Чешиново-Облешево Далибор Ангелов, Драгица Горгиевска – Раководител на одделение за нормативно – правни работи, Директор Јорданчо Костадинов - ООУ„Климент Охридски “ Облешево , Директор Ленче Јакимова -   ООУ „Страшо Пинџур’’-с.Соколарци, Ивана Минова - Богданова –  Советник за материјално и финансиско работење - општина Чешиново – Облешево.

Записникот го води Стефанија Димитриев – Соработник за обуки и персонална евиденција. 
	Се стави на разгледување Записникот од педесет и втора редовна седница.       

Забелешки на  Записникот од 52-Седница на совет

 Слаџана Ангелова  :  Јас бев присутна на седницата, воопшто не сум ставена во присутни, во отсутни е ставена Анита Колева и повторно во присутни е ставена. И Игор Јанев-  околу сметката за зголемување  за физички и правни лица тој убаво образложи околу тоа. 

Се преминува на гласање.

	Од присутни 9 членови на седницата на Советот со 8 гласа за, ( 1 ) – ( Отварам цитат ) ,, Јас сум излезен ’’ ( Затворам цитат ) – Сане Стојанов. Се усвојува Записникот од претходната седница. 






Дневен ред






1. Годишен план за вработување во   ООУ „Страшо Пинџур’’ с.Соколарци, за 2025 годна, измена 
2. Годишен план за вработување во ООУ „Страшо Пинџур’’ с.Соколарци, за 2026 година

3. Годишен план за вработување во ООУ „Климент Охридски “ Облешево, за 2026 година 

4. Одлука за доделување на парична награда за прогласување на ученик на генерацијата 2024/2025 година во ООУ ,,Страшо Пинџур’’ с.Соколарци

5. Одлука за доделување на парична награда за прогласување на ученик на генерацијата 2024/2025 во ООУ „Климент Охридски “ Облешево 

6. Програма за измена на Програмата за активности на општина Чешиново-Облешево во областа на културни и спортски манифестации во 2025 година

7. Одлука за одобрување на финансиски средства за финансирање на Илинденски Спортски Игри ( ИСИ ) Чешиново – 2025 година

8. Олдука за проширување на средствата на Буџетот на општина Чешиново-Облешево за 2025 година

9. Предлози, прашања и барања 


   Дополнување на дневниот ред

1. По предлог на советникот 	Сане Стојанов имаме дополнување на дневниот ред со Предлог Точка  Иницијатива за промена на име на улиците за лицата ,   починати од пожарот . Оваа точка ќе се разгледува како точка 9 на Дневен ред , а точка 9 преминува во точка 10 

Дневниот ред заедно со дополнувањето   се усвои со 9 гласа ЗА









Точка 1 (Годишен план за вработување во   ООУ „Страшо Пинџур’’ с.Соколарци, за 2025 годна, измена )

Директор Ленче Јакимова -   ООУ „Страшо Пинџур’’ : Годишниот план за вработување и измената за 2026 годна е иста , ќе ви образложам зошто е иста. Ако успееме пред изборите да ги добиеме согласностите од сите три институции од вас - Совет, финансии и МИОА за да одиме со унапредување на техничкиот секретар , бидејќи секретарот се плаќа со основно образвование а е со високо образование 240 кредити. Ако се успее во ред , ако не ќе почнеме од јануари друга постапка. 

Орце Митров : Во ред. Посебно ќе се гласа за двете точки. 

Од присутни 9 членови на Советот во просторијата за време на гласањето со 9 гласа се донесе Одлука за Годишен план за вработување во   ООУ „Страшо Пинџур’’ с.Соколарци, за 2025 годна, измена 

Од присутни 9 членови на Советот во просторијата за време на гласањето со 9 гласа се донесе Одлука за Годишен план за вработување во   ООУ „Страшо Пинџур’’ с.Соколарци, за 2026 годна


Точка 3 ( Годишен план за вработување во ООУ „Климент Охридски “ Облешево, за 2026 година )


Директор Јорданчо Костадинов - ООУ„Климент Охридски “ Облешево : Годишниот план за вработување за 2026 година ви е доставен и од описот може да забележите планот и според реализацијата се затечените работни места , десет технички персонал и едно административно лице , нема промени за 2026 година.

Од присутни 9 членови на Советот во просторијата за време на гласањето со 9 гласа се донесе Одлука за Годишен план за вработување во ООУ „Климент Охридски “ Облешево, за 2026 година


Точка 4 ( Одлука за доделување на парична награда за прогласување на ученик на генерацијата 2024/2025 година во ООУ ,,Страшо Пинџур’’ с.Соколарци )

Директор Ленче Јакимова  -   ООУ „Страшо Пинџур’’ : Оваа година имавме двајца ученици , што имаа одличен успех, се разгледа на наставничкиот совет и се одлучи да биде Делфина Горгиева, училиштето и додели награда, сега и од ваша страна да биде повикана од градоначалникот да се додели признание и сл. 


Од присутни 9 членови на Советот во просторијата за време на гласањето со 9 гласа се донесе Одлука за доделување на парична награда за прогласување на ученик на генерацијата 2024/2025 година во ООУ ,,Страшо Пинџур’’ с.Соколарци 


Точка 5 ( Одлука за доделување на парична награда за прогласување на ученик на генерацијата 2024/2025 во ООУ „Климент Охридски “ Облешево )


Директор Јорданчо Костадинов - ООУ„Климент Охридски “ Облешево: Како и секоја година и оваа година наставничкиот совет на 10.06.2025 година , на состанок имаше предложено двајца кандидати-ученици на генерација кој што беа најдобри за оваа учебна година , беа предложени Мила Ташова и Стефан Коцев , комисијата ги разгледа приложените документи и според правилникот на пофалби и награди на училиштето , едногласно беше донесено одлука ученикот Стефан Коцев од 9 - А одд да биде избран за правенец на генерацијата за учебната 2024/2025 година , ученикот беше јавно пофален пред неговата генерација од страна на учениците , имаше доделени соодветни награди од училиштето и сега е ред на Советот и од граданачалникот да бидат наградени и пофалени.

Од присутни 9 членови на Советот во просторијата за време на гласањето со 9 гласа се донесе Одлука за доделување на парична награда за прогласување на ученик на генерацијата 2024/2025 во ООУ „Климент Охридски “ Облешево 
 
Точка 6 ( Програма за измена на Програмата за активности на општина Чешиново-Облешево во областа на културни и спортски манифестации во 2025 година )

Точка 7 ( Одлука за одобрување на финансиски средства за финансирање на Илинденски Спортски Игри ( ИСИ ) Чешиново – 2025 година )

Орце Митров – Материјалот го имате , станува збор за Илинденските спортски игри, запознаени сте  дали некој бара збор од советниците.
Сане Стојанов – Од страна на општината има пратено покана и по населени места , за пријавување на спортски илинденски за 2025 година , со зголемени средства за освоени први места а денес е ставена таа точка на Дневен ред за зголемување , а сето ова би требало да биде ставено на Дневен ред, можеби уште пред 1 / 2 седници . И која е сигурноста да кажеме дека ќе се изгласа сите се за спортот , но малку е требало по редослед да оде, а не сега напишано плакати дека таа сума ќе биде а од друга страна не е изгласано. Ја користам овааа прилика за оваа точка на дневен ред да дискутирам и за други спортски настани што се одржуват во други населени места, еве поточно с.Кучичино . Под спортски манифестации  не е само фудбалот. Нашата општина треба да се гордее што во с.Кучичино во зимскиот месец се одвиваат три алтетски трки , од ова година имаме успешна реализација во пинк-понк . Бидејќи имаше натпреварувачи во нашата општина , општина Кочани, општина Штип . Поради големиот интерес организаторите беа принудени да го родуцират пријавувањето на кандидати на натпреварувачи , од причини што имаа само една пинк понк табла , затоа барам од членовите на Советото , да се изгласат средства , не мора сега може и да е по на натаму, една пинк-понк табла која ќе остане за наредните натпреварувања и за училиштата, доаѓаат и за с.Облешево, таа не е наша претходниот градоначалник Јорданчо Лефков ја даде, имаше и други табли дали некој си ги узорпира , а кај нас си ја чуваме. И во иднина треба да се размислува како што се разислиува за Илинденски спортски игри, така и за зголемување на наградите за стимулирање на натпреварувачите . За освоените  први места наградата да ја дадат на загинатите за пожарот . И апелирам до градоначалникот за спортските активности 40.000 денари не се дадени за св.Трифун во с.Кучичино , за спортот е не е за организацијата. 
Орце Митров: Благодарам Сане. Јас лично го поддржувам тоа за да се зголемат спортските активности, но оваа година е касно за се , тоа се става уште на почетокот кога се креира буџетот , јас сум тука од сите нај возрасен, на времето во с.Чешиново имаше трки , со велосипеди, шах, одбојка и сл. И мислам дека е добро да се врати сето тоа, сега е касно, нареден буџет кога ќе бидат нови советници нов градоначалник , нека прават планови . 
Градоначалник : Што се однесува за активностите што беа предложени , дека се изоставени , зборувам конкретно за Илинденските во с.Чешиново, знаете дека сега веќе и нема интерес и тоа спрема околностите, не сакам да должам кој се причините , сите знаеме и пред мене ги гледам релативно од советото сите се млади и ја гледат емпатијата околу тој дел , можеби фукнцинонирањето на општеството и сл. Зголемувањњето на сумата,  не се должи само за наградите , ние направивме една калкулација со цените. Судиите во однос на лани се 30 % зголемени , стручна служба од страна на медецински лица. Сумата што е зголемена кај наградите околу 20.000 илјади  моравме, ако сакаме да ја задржиме традицијата , не е многу сумата, ако по програма е донесено не значи дека мора да бидат искористемни тие средства. Доста активности имаме превземено околу одржување и санација на самиот спортски терен во с.Чешиново и дел од средствата се црпат за тие намени како што се трибини , клупи, чешми, имавме проблем околу расипување на колекторскиот систем, денес е последен ден завршена е тендерската постапка за набавка на тракторска косилка, знаете дека старата е нефукнкционална и дел од тие средства се црпат по тој основ. 
Саше Донев : Јас само сакам да прашам , набавка на топки , медали ги набавува ФФМ лично, бидејќи додека јас бев на старото игралиште , деситина години во организацијата и јас сите тие материјали ги набавував од ФФМ , тоа беше донација , секретар мислам дека беше Лазе Митров  отидеме кај него тој ни каже што да земеме, и после се плате фактурата , дали ние ги набавуваме или е донација  ?
Драгица Горгиевска : Поднесени се Барања , не само до ФФМ , до Министерство за спорт, до Македонски олимписки комитет за Барање  спонзорство за материјални средства . Меѓутоа ние мора да ги предвидеме , доколку не ни ги дадат како спонзорство, затоа не значи дека овие сто илјади денари сите ќе бидат потрошени , мораме да го ставиме буџетот малку по опширен за да има средства , а добро ќе биде ако дел од средствата останат непотрошени . Поднесени се Барања до тие три институции , ќе видиме дали ќе излезат во пресврт на нашите барања.
Сане Стојанов: Зошто тоа не е направено во март месец , ние за св.Трифун започнеме уште во септември месец , не да дојде време да се организира на тој ден. Требало е  два/три месеци унапред, има си вработени за спорт и сл , сега за неколку дена ќе започнат Илинденските спортски игри а ние чекаме одговор на Барања од институции .
Драгица Горгиевска : Активностите по оваа програма почнуваат уште на поднесување на програмата во месец декември . Го спомнавте  март месец , знаеме што се случи во март/април месец , околу немелиот настан . Барањата не се поднесени денес, туку пред оваа седница на совет , програмата е едно а одлуката за потврдување на средствата е друго. Активностите по програмата си течат напосредно  со донесување на месец декември , односно со почетокот на важење на програмата 01.01 секоја календарска година .
Сане Стојанов : Што ако не се изгласа, еве јас ќе гласам за воздржан , а сум за спорт се, што ако не се изгласа а кажано – Во поканата пишува дека тие и тие средства ќе бидат... 
Орце Митров:  Ништо ако не се изгласа нема да се дадат  толку пари и готово , или од спознори.
Градоначалник : Јас мислам дека во секој случај треба да ја задржеме, да не бидам груб , пристојноста околу делот барем на тие работи , барем задржување пред се на традицијата . Што би било на пр. Ако сега јас , советниче за изминатите четири години имате побарување , што немам ништо против за проширување на традицијатаза св.Трифун и никој никогаш не би поставил прашање што би било .. Тука никој ниту јас ниту вие не сме дошле по експертизам  имаме барање од граѓаните , гледам дека во најмала рака треба да се одважеме барем за тие Културно спортски манифестации, тоа е најдобро за едно општество. Имавме проширување и во с.Облешево и што јас би требало да кажам што би било ако градоначалникот, немам право на тоа, иако сум правен претставник на оваа општина .
Сане Стојанов : Градоначалниче, пристојноста ја спомнавте , што сум јас тука непристоен , што ја загрозувам традицијата , што загрозувам, јас ништо не загрозувам. Што советото донесе Одлука за 40.000 илјади денари за Спортски активности , па ние сме активирани за св.Трифун и вие ми велите дека јас сум против традицијата . Знаете ли дека петт илјади евра имаме оставено оваа година за с.Трифун, знаете ли дека три илјади евра имаме оставено за црква и трепезарија , ние се бориме а вие ми велите дека сум непристоен.
Слаџана Ангелова: Јас само сакам да прашам, колку што разбрав, доколку не се зголеми наградата или ако не се мотивираат членовите , на таков начин ли се руши традицијата , на овие на Спортските Илинденски игри , така ли го дефениравте тоа , не разбрав.
Градоначалник :Компаративно зборував за проширувањето по програмата. Еве јас го земав примерот за св.Трифун , тоа беше кажано како мисла /став . И Илинденските спортски игри, па никогашм не сме биле со противречности . Тоа беше само проста компарација.
Орце Митров:  Јас сум секогаш за спортот, само да има повеќе екипи, може да се случи да има 3/4 екипи само.  Што имам некои информации с.Теранци не игра с.Кучичино не игра.
Градоначалник: Осум се.
Орце Митров: Добро тогаш. Благодарам на информацијата.

Од присутни 9 членови на Советот во просторијата за време на гласањето со 7 гласа за и 2 гласа воздржани  се донесе Одлука за Програма за измена на Програмата за активности на општина Чешиново-Облешево во областа на културни и спортски манифестации во 2025 година


Од присутни 9 членови на Советот во просторијата за време на гласањето со 8 гласа за и 1 глас воздржан се донесе Одлука за одобрување на финансиски средства за финансирање на Илинденски Спортски Игри ( ИСИ ) Чешиново – 2025 година

Точка 8 ( Олдука за проширување на средствата на Буџетот на општина Чешиново-Облешево за 2025 година )

Ивана Минова – Богданова : Значи вака сега, кога се е планирал буџетот , не знам од која причина , не сум била присутна , пошто не сум го планирала . Испуштени се 22.000 илјади  денари – Приходи од обидинети нации , тоа е донации  и се работи со персонални асистенти на деца со посебни потреби , што ги имаме месечно , меѓутоа тоа и е последен месец и треба веќе да го завршат проектот  и ќе треба на луѓето да и исплатиме., Приходите се за месец мај, меѓутоа пошто не се ставени , треба да направеме проширување. Општината има обврска 5.000 илјади денари, а Обидинетите нации 22.000 илјади денари , луѓето си ја завршија работата околу дечињата со посебни потреби и мислам дека треба да и ги исплатеме средствата.

 Од присутни 9 членови на Советот во просторијата за време на гласањето со 9 гласа за Олдука за проширување на средствата на Буџетот на општина Чешиново-Облешево за 2025 година


Предлог Tочка 9 ( Иницијатива за промена на име на улиците за лицата , починати од пожарот )

Орце Митров : Предлогот е добар на Сане Стојанов , за ова треба една година најмалку да се истражи и сл. Да се дебатира, да има екипи од општината. Согласност од фамилиите и граѓаните, бидејќи секој личен документ потоа ќе се мене . Инаку не сум против таа иницијатива, немаме време тоа за месец два/три да го направеме.

Славе Донев:  Убаво е тоа се што кажавте, да не избразуваме. Јас тоа го помислив, ете кога имавме Форум за паркот кога имавме за уредување и сл, мислам дека е најдобро тамо да се направи некој споменик. Така и во Кочани ќе се прави споменик за сите, дали со тој проект, дали плус ќе се доплати . 
Орце Митров : Градоначалникот да биде малку по активен да контактира со службата со менистери , како што кажуват Кочани дека ќе го уредуват, средуваат, дека ќе помогне државата, така треба и за с.Облешево, процентуално има настрадани и повредени деца, да не испадне само Кочани а другите ништо да не добиат. Јас претпоставувам дека во тој дел работат, но малку да бидат по ажурни .
Сане Стојанов : Се согласувам дека треба да се смире малку ситуацијата, и да се разговара со сето тоа. Сензитивноста на оваа одлука е преголема , јас за оваа точка да ја предолжам, иницијативата е појдена од еден од родителите на починатите . Ние советниците предложиме и изгласаме по еден паушал, парите се трошат, а ова ќе остане . Да се разговара со градоначалникот,лицето вработено во општината  да се заземе со работата .  
Драгица Горгиевска : Иницијативата е добра , колегата е засегнат следната седница ќе е набргу , ете и ви разговарајте за родителите е сеуште пресно и болно. Доколку има согласност од родителите. Ние од општината сме тука да го реализираме. 
Слаџана Ангелова : Мислам нема да може , презафатени се премногу , три пати доаѓаат во болницата, да и дадеме простор.
Сане Стојанов :  Ова ќе си остане на седницата тука, да се назначе лице одговорно , бидејќи општината си има други обврски .
Драгица Горгиевска : Иницијативата е добра , вчера имаше на социјалните медиуми 100 дена од како дечињата починаа. Ете колега што го работи тоа и тој е засегнат неговата фамилија . Нека се смисле како што ќе биде, следната седница ќе биде наскоро , ете и вие разговарајте со родителите никој не е против тоа да се спомнуваат имињата на дечињата, макар некое обележје дали име на улица или обележје во паркот.Да не избрзуваме да смислеме убаво, бидејќи беше дополнување на двенвиот ред , за родителите е сеуште  пресно и болно, доколку има согласност од родителите , секоја иницијатива е добра. Пак ќе кажам добро да се спомнуваат тие дечиња, смислете за наредната седница што како ќе биде, ваша е одлуката, а ние од општината сме тука , секоја ваша одлука да ја спроведеме во реалноста. 
Сане Стојанов : Потенцирав дека иницијативата е од родител за Далибор се работи така ли , мислам дека тој многу подобро ќе ги менаџира работите околу сето тоа, и може на следна седница да не информира дали има некој против тоа. Ете јас ако од фамилиите е еден против тоа, јас не би бил за оваа иницијатива. 
Орце Митров : Тоа е добро што го кажа за родителите, Далибор цело време се видува со нив, тој најдобро ќе не информира. 
Слаџана Ангелова : Далибор е премногу зафатен, бидејќи се видуваме, постојано оде и за Бугарија, мислам дека нема да може за толку краток временски рок. Нека биде без рок/одредена дата. Постојано се во движење, презафатени се.


Од присутни 9 членови на Советот во просторијата за време на гласањето Едногласно се донесе за Предлог Точка  ( Иницијатива за промена на име на улиците на лицата починати од пожарот ) 



Точка 10  ( Предлози, прашања и барања )

Сане Стојанов : Не знам дали до ЈПКД , имаше една цефка скршена од пречестителна станица, направена веројатно не добро направена и повторно тече, неколку луѓе одат во дирекцијата кај раководителите, и неколку луѓе ми се жалат, ах со тоа Кучичино  а прочистителна станица не работе. Фекалиите испаѓаат на педесет местра од резервоарот , плаќаме прочистителна станица а таа не работи и водата ја загадуваме на педесет метри е , реагирано е неколку пати, цефката е скршена од Водна заедница и не е санирано да се среди тоа да не трпиме ние , луѓето пиеме вода од фекали.




Со исцрпување на Дневниот ред заврши 53 – та редовна седница на Советот на општина Чешиново-Облешево. 

Седницата се заврши во 09:55 часот. 

                            

                Совет на општина Чешиново – Облешево
                                                                                                           Претседател      
                                                                                                          Орце Митров             
9

